Document ID: 32014R0902

A BIZOTTSÁG 902/2014/EU VÉGREHAJTÁSI RENDELETE
(2014. augusztus 19.)
az 1415/2004/EK tanácsi rendeletnek az Egyesült Királyság által bizonyos halászterületeken felhasználható maximális éves halászati erőkifejtés kiigazítása érdekében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes közösségi halászati területekre és erőforrásokra vonatkozó halászati erőkifejtések irányításáról szóló, 2003. november 4-i 1954/2003/EK tanácsi rendeletre (1) és különösen annak 12. cikke (1) bekezdésére,
mivel:
(1)
Az 1954/2003/EK rendelet rendelkezik egy olyan rendelet elfogadásáról, amely valamennyi tagállam, valamint a 3. és a 6. cikkben említett minden terület és halászat tekintetében meghatározza a maximális éves halászati erőkifejtés mértékét. Ennek megfelelően az 1415/2004/EK tanácsi rendelet (2) az említett területek és halászatok vonatkozásában megállapította a maximális éves halászati erőkifejtést.
(2)
Az 1954/2003/EK rendelet 12. cikkének (1) bekezdése szerint a Bizottság a tagállamok kérésére a területek vagy körzetek között átcsoportosíthatja a halászati erőkifejtést azért, hogy a tagállamok teljes mértékben kihasználhassák halászati lehetőségeiket.
(3)
2014. június 2-án az Egyesült Királyság azt kérte a Bizottságtól, hogy 30 000 kW-napot átcsoportosíthasson az ICES VII területről az ICES VIII területre. 2014. június 16-án az Egyesült Királyság további információkkal szolgált a kvótafelhasználásról és az ICES VIII területen tevékenységet folytató hajók műveleteiről. Az Egyesült Királyság által benyújtott információk alapján indokolt engedélyezni a halászati erőfeszítésnek az érintett területek közötti átcsoportosítását.
(4)
Az 1415/2004/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
ELFOGADTA EZT A RENDELETET:
1. cikk
Az 1415/2004/EK rendelet módosítása
Az 1415/2004/EK rendelet I. mellékletének „Tengerfenéken élő fajok, a 2347/2002/EK rendelet hatálya alá tartozó fajok kivételével” című A. táblázatában az Egyesült Királyságra vonatkozó oszlop helyébe a következő oszlop lép:
Összesen
„50 021 901
ICES V, VI
24 017 229
ICES VII
25 756 266
ICES VIII
248 406
ICES IX
0
ICES X
0
CECAF 34.1.1
0
CECAF 34.1.2
0
CECAF 34.2.0
0”
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. augusztus 19-én.

Labels: 18
6